《凤凰台上忆吹箫 咏菊》
清代·陈蕴莲

广陌秋高，小窗风冷，篱边点缀轻黄。试下阶摘取，襟袖皆香。

不是等闲桃李，趁芳菲、爱踏春阳。试看我、亭亭瘦影，尽耐严霜。

商量。欲拌一醉，借色染云笺，香沁诗肠。况谢庭觞咏，莫问柴桑。

更少些儿俗韵，云髻畔、插满何妨。还乞取，花心花实，归献高堂。

作者简介：字慕青，江阴人，阳湖左晨室。有《信芳阁诗馀》。